তাই অনেক ত্যাগের বিনিময়ে অর্জিত আমাদের স্বাধীনতা ও সার্বভৌমত্ব এবং সম্ভাবনাময় এই দেশকে সামনের দিকে এগিয়ে নিতে প্রয়োজন জাতীয় স্বার্থের উপলব্ধি আর জাতীয় ঐক্যের। দেশের সকল নাকরিক সেই দায়িত্ববোধ থেকে এগিয়ে আসবেন এটাই সকলের প্রত্যাশা। সমাজের সবপর্যায়ে আজ ফাটল দেখা দিয়েছে। আর আমাদের জাতীয় জীবনের অনৈক্য ও বিভক্তির মাঝে সুযোগ নিচ্ছে অনেকেই। “ডিভাইড অ্যান্ড রুল” পলিসি কাজে লাগিয়ে এদেশের প্রাকৃতিক সম্পদ, খনিজ ও মানব সম্পদকে ধ্বংস ও হাতিয়ে নেয়ার চেষ্টা করছে আমাদের প্রতিবেশী রাষ্ট্রগুলো। এই জন্য দায়ী আমাদের অসৎ, নতজানু নেতৃত্ব। দিন যতই যাচ্ছে আমাদের এই সঙ্কট আরো ঘনীভূত হচ্ছে। বর্তমানে সরকারের লক্ষ্য সেক্যুলারিজমের নামে এদেশের মানুষের হাজার বছরের ধর্মীয় মূল্যবোধ আর ইসলামী সংস্কৃতি, রাজনীতি, তাহজিব তমদ্দুনের বিরুদ্ধে আঘাত করে মুসলমানদের বিশ্বাস ও চেতনার শিকড় উপড়ে ফেলা। এ লক্ষ্য বাস্তবায়নের জন্য আওয়ামী লীগ সংবিধানে যোগ করেছে ধর্মনিরপেক্ষতাবাদ, সংবিধান থেকে উঠিয়ে দেয়া হয়েছে আল্লাহর ওপর আস্থা ও বিশ্বাস, শিক্ষানীতির নামে ধর্মবিমুখ নতুন সেক্যুলার প্রজন্ম তৈরি, নারীনীতির নামে পাশ্চাত্য অনুকরণে আমাদের পরিবারপ্রথা ভেঙে দেয়া, ভয়াবহ অপসাংস্কৃতিক ছোবল, আর যুদ্ধাপরাধীদের বিচারের নামে প্রহসনের নাটক সাজিয়ে ইসলামী আন্দোলন ও নেতৃত্বকে নিঃশেষ করা, স্বাধীনতার পক্ষ বিপক্ষ শক্তির ধুয়া তুলে জাতীয়তাবাদী শক্তিকে দুর্বল করে ভারত এদেশে তাদের একক আধিপত্য প্রতিষ্ঠা করতে চায়। সে জন্য তাদের প্রত্যক্ষ সহযোগিতা ও পরামর্শে আমাদের প্রিয় মাতৃভূমি বাংলাদেশ এগিয়ে যাচ্ছে ভয়াবহ অনিশ্চয়তা আর গভীর অন্ধকারের দিকে। এই জন্য সততা, দক্ষতা আর দেশপ্রেমের চেতনায় উজ্জীবিত আমাদের নতুন প্রজন্মকে এগিয়ে আসতে হবে।